Kuvaaja

Kuvaaja tai elokuvaaja (, director of photography) on elokuvatuotannoissa ohjaajan läheisin työtoveri, joka suunnittelee yhdessä tämän kanssa elokuvan kuvauksen ja pienemmissä produktioissa myös käyttää kameraa itse. Kuvaajan apuna toimii ammattilaisten joukko, johon kuuluvat kamera-assistentti, skarppaaja, valaisija, valomies ja grippi. Kameraoperaattori on suomalaisessa käytännössä harvinaisuus, mutta esimerkiksi Yhdysvalloissa vallitseva käytäntö. Hollywood-tuotannoissa kuvaaja valvoo kaikkea kameraan ja valaistukseen liittyvää. Hän vastaa kohtauksen valaisusta ja, ohjaajan kanssa, kuvien rakentamisesta. Kuvaaja ei suurtuotannoissa yleensä itse käytä eli operoi kameraa – se on kameraoperaattorin tehtävä. Toisinaan ohjaaja ja kuvaaja tekevät yhdessä useita elokuvia. Esimerkiksi Steven Spielbergin kanssa työskentelee usein Janusz Kamiński, Bernardo Bertoluccin vakiokuvaaja on Vittorio Storaro ja Aki Kaurismäen kuvaaja on Timo Salminen. Muita tunnettuja kuvaajia ovat esimerkiksi Darius Khondji, Christopher Doyle, Gregg Toland, Sven Nykvist, Conrad L. Hall, Roger Deakins, Jordan Cronenweth, Vilmos Zsigmond, Haskell Wexler, Néstor Almendros, Freddie Francis, Michael Chapman, Sławomir Idziak, Freddie Young, John Seale, David Watkin ja Emmanuel Lubezki. Elokuvien alku- ja lopputeksteissä kuvaajan nimen kohdalla esiintyy usein jokin lyhenne, kuten A.S.C. tai B.S.C. Se viittaa kuvaajien yhdistykseen. A.S.C. on American Society of Cinematographers ja B.S.C. on British Society of Cinematographers. Suomessa toimii F.S.C. – Suomen Elokuvaajien Yhdistys. Näihin yhdistyksiin ei voi suoraan liittyä, vaan ne kutsuvat jäsenikseen sellaisia ansioituneita kuvaajia, joita vanhemmat jäsenet pitävät jäsenyyden arvoisinahttp://www.bscine.com/About.asphttp://www.theasc.com/society/index.php?pagename=About_the_ASChttp://www.fscfinland.fi/?main=aboutus. The American Society of Cinematographers julkaisee American Cinematographer -lehteä,http://www.theasc.com/society/index.php?pagename=About_the_ASC joka kertoo elokuvanteosta. Elokuvaajien palkintoja ovat muun muassa parhaan kuvauksen Jussi-palkinto, parhaan kuvauksen Oscar-palkinto ja Camerimage- palkinto. Suomessa elokuvaajaksi voi opiskella Taideteollisessa korkeakoulussa, Elokuvataiteen ja lavastustaiteenlaitoksella, elokuvauksen koulutusohjelmassa. Koulussa pystyy suorittamaan sekä taiteen kandidaatin että taiteen maisterin tutkinnot. ===Tunnettuja elokuvaajia=== ====Suomalaisia==== Lähde: http://www.fscfinland.fi/ * Erik Blomberg * Henri Blomberg * Peter Flinckenberg * Osmo Harkimo * Juge Heikkilä * Pini Hellstedt * Tuomo Hutri * Pentti Keskimäki * Kjell Lagerroos * Jarkko T. Laine * Jean-Noel Mustonen * Pertti Mutanen * Mika Orasmaa * Rauno Ronkainen * Kari Sohlberg * Olavi Tuomi * Esa Vuorinen ====Ulkomaisia==== * Néstor Almendros * Michael Chapman * Jordan Cronenweth * Roger Deakins * Christopher Doyle * Freddie Francis * Conrad L. Hall * Hoyte van Hoytema * Sławomir Idziak * Darius Khondji * Emmanuel Lubezki * Sven Nykvist * John Seale * Gregg Toland * David Watkin * Haskell Wexler * Freddie Young * Vilmos Zsigmond == Dokumenttifilmejä == * Jon Fauer: Cinematographer Style. USA, 2006. 1 h 26 min * Arnold Glassman, Todd McCarthy, Stuart Samuels: Visions of Light. Japani–USA, 1992. 1 h 32 min ==Lähteet== ==Aiheesta muualla== * Lyhenteet * Suomen Elokuvaajien Yhdistys - Finnish Society of Cinematographers, F.S.C. * The British Society of Cinematographers * The American Society of Cinematographers * The Australian Cinematographers Society * American Cinematographer -lehti * Inside the Frame Elokuvaajien haastatteluja Variety-lehden YouTube-kanavalla. Luokka:Elokuva- alan ammatit